́тъ мл҃тву сію̀: ̑и бж҃е на́шъ, изво́ливый на се́мъ мѣ́стѣ, и на се́мъ положе́нномъ и во и́мя твоѐ бл҃гослове́нномъ ка́мени ѡснова́ти себѣ̀ цр҃ковь:са́мъ твоя̂ ѿ твои́хъ тебѣ̀ принося́щихъ, въ воздви́женіи къ твоему̀ славосло́вію зи́ждемагѡ хра́ма, въ че́сть же и па́мять, млс̑тивнѡ пріи́мъ, мно́жествомъ твои́хъ нбс̑ныхъ и земны́хъ бла̂гъ возда́ждь:всѣ̂мъ же къ соѡруже́нію и соверше́нію цр҃кве сея̀ по́мощь творя́щымъ, тѣле́сное здра́віе и душе́вное сп҃се́ніе да́руй:дѣ́латели укрѣпѝ, неврє́дны ѿ вся́кагѡ ѕла̀ соблюда́я:ѡснова̂нія же сія̂ неразори̂ма, и непозы́блєма соблюдѝ, и хра́мъ тво́й се́й въ соверше́ніе ско́рѡ приведѝ:я́кѡ да въ не́мъ непреста́ннѡ всехва́льными пѣ́сньми и славословле́ніи, и безкро́вными же́ртвами сла́вимъ и воспѣва́емъ тя̀, єди́наго и́стиннаго бг҃а на́шего